ইরানের কয়েকজন ফুটবলার গ্রেফতার
বর্ষবরণের রাতে ইরানের কয়েকজন ফুটবলারকে গ্রেফতার করেছে তেহরানের পুলিশ। শনিবার রাতে তাদের গ্রেফতার করা হয়। 







তবে গ্রেফতারকৃতদের মধ্যে কারো পরিচয় প্রকাশ করা হয়নি। তাদের মধ্যে বিশ্বকাপ খেলা ফুটবলারও থাকতে পারেন। 




ইরানের এক সংবাদ সংস্থা জানিয়েছে, গ্রেফতার হওয়া ফুটবলাররা তেহরানের একটি নামকরা ফুটবল ক্লাবের সাবেক এবং বর্তমান সদস্য। তারা দামাভান্দ শহরের একটি পার্টিতে গিয়ে মদপান করেন।
ইরানের আইন অনুযায়ী, শুধুমাত্র অমুসলিমরা মদপান করতে পারেন। সেটাও হতে হবে শুধু ধর্মীয় কারণেই; কিন্তু যাদের গ্রেফতার করা হয়েছে তাদের বেশিরভাগই মুসলিম। 
শুধু তাই নয়, পার্টিতে নারীদের সঙ্গে নাচগান করার অধিকার নেই ছেলেদের। গ্রেফতার হওয়া ফুটবলাররা সেই কাজও করেছেন বলে সূত্রের খবর।
প্রসঙ্গত, কাতার বিশ্বকাপের সময়ে ইরানে চলমান নারীদের ওপর হওয়া অত্যাচারের প্রতিবাদ করেছেন ফুটবলাররা। প্রথম ম্যাচে ইরানের ফুটবলাররা জাতীয় সঙ্গীতের সঙ্গে গলা মেলাননি। যে কারণে বিশ্বকাপের সময়ই গুঞ্জন ছিল দেশে ফিরলে গ্রেফতার হতে পারেন তারা।

বর্ষবরণের রাতে ইরানের কয়েকজন ফুটবলারকে গ্রেফতার করেছে তেহরানের পুলিশ। শনিবার রাতে তাদের গ্রেফতার করা হয়।